దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
‘ఆవిడ’తో కాసేపు.. ‘ఆట’విడుపు!
ఐపీఎల్‌ మ్యాచ్‌లతో బిజీగా గడుపుతున్న క్రికెటర్లు ఏమాత్రం ఖాళీ దొరికినా.. కుటుంబ సభ్యులతో గడపడానికే..
TNN | Updated:
Apr 24, 2017, 03:49PM IST
ఐపీఎల్‌ మ్యాచ్‌లతో బిజీగా గడుపుతున్న క్రికెటర్లు ఏమాత్రం ఖాళీ దొరికినా.. కుటుంబ సభ్యులతో గడపడానికే ప్రాధాన్యమిస్తున్నారు. తద్వారా ఒత్తిడిని కూడా దూరం చేసుకోవచ్చేనేది వాళ్ల ఆలోచనగా కనిపిస్తోంది. ఈ క్రమంలో రైజింగ్ పుణే సూపర్‌జెయింట్స్ కెప్టెన్ స్టీవ్ స్మిత్ ఇటీవలే తన కుటుంబంతో దుబాయ్ పర్యటనకు వెళ్లొచ్చిన సంగతి తెలిసిందే. తాజాగా ముంబై ఇండియన్స్‌ సారథి రోహిత్‌ శర్మ తన భార్య రితికాతో కలిసి టేబుల్‌ టెన్నిస్‌ ఆడాడు. ఈ వీడియోను రోహిత్‌ ఇన్‌స్టాగ్రామ్‌లో పోస్టు చేశాడు. ‘నా భార్యకు టేబుల్ టెన్నిస్‌లో శిక్షణ ఇస్తున్నా’ అంటూ అతడు క్యాప్షన్‌ కూడా పెట్టాడు.
మొదట్లో రితికాను ఉత్సాహపరుస్తూ.. నెమ్మదిగా ఆడిన రోహిత్‌.. చివర్లో ఒక్కసారిగా షాట్‌ కొట్టి ఆమెపై ఆధిపత్యం ప్రదర్శించాడు. ఆ తర్వాత గెలిచినందుకు నవ్వులు చిందించాడు. ముంబై జట్టు ఇప్పటివరకూ ఐపీఎల్‌లో ఆడిన 7 మ్యాచ్‌లలో ఆరింట్లో విజయం సాధించి.. టోర్నీలో అగ్రస్థానంలో కొనసాగుతున్న విషయం తెలిసిందే. ఇవాళ (ఏప్రిల్ 24) ఈ జట్టు అచ్చొచ్చిన సొంత మైదానంలో (వాంఖడే స్టేడియం)లో రైజింగ్‌ పుణే సూపర్‌జెయింట్స్‌తో తలపడనుంది.
 
A post shared by Rohit Sharma (@rohitsharma45) on
Apr 23, 2017 at 6:22am PDT